ทดลองใช้วิธีต่างๆ ที่บ้าน การดำเนินการในขั้นต้น ขอรับการดูแลทางการแพทย์
วิธีแรกที่คุณใช้น่าจะเป็นการตะแคงหัวลง และใช้แรงโน้มถ่วงช่วยทำให้วัตถุหลุดออก จงตะแคงศีรษะของคุณลงด้านข้างเพื่อให้หูข้างที่อุดตันหันลงหาพื้น ในบางครั้งการทำเพียงแค่นี้ เพียงพอที่จะทำให้วัตถุแปลกปลอมร่วงหลุด  เพื่อจะเปลี่ยนรูปร่างของช่องหู  ให้ดึงใบหู ส่วนนอกสุดของหู (ไม่ใช่ติ่งหู แต่เป็นวงกลมซึ่งเริ่มที่ด้านบนสุดของหูลงมาจนถึงติ่งหู)การทำให้ใบหูกะดุกกะดิกไปมาอาจทำให้วัตถุแปลกปลอมหลุดออก หลังจากนั้น แรงดึงดูดของโลกจะทำส่วนที่เหลือ   ห้าม ฟาดหรือตีด้านข้างของศีรษะ คุณสามารถสั่นศีรษะได้เบาๆ แต่การฟาดที่ศีรษะอาจยิ่งสร้างความเสียหายเพิ่มมากขึ้นได้ คุณสมควรใช้วิธีนี้ เพียง ในกรณีที่บางส่วนของวัตถุแปลกปลอมยื่นออกมาจากรูหู และคุณสามารถดึงมันออกมาได้อย่างง่ายดายโดยใช้ปากคีบ ห้ามใช้ปากคีบสอดเข้าไปในช่องหู ไม่ใช่ความคิดที่ดีที่จะลองใช้วิธีนี้กับสิ่งใดก็ตามที่ติดอยู่ในหูของเด็ก  จงไปพบกับกุมารแพทย์หรือแพทย์ของคุณแทน  ทำความสะอาดปากคีบล่วงหน้าโดยใช้น้ำอุ่นกับสบู่ฆ่าเชื้อ ในบางครั้ง วัตถุแปลกปลอมสามารถทำให้แก้วหูทะลุ หรือมีเลือดออก และฉีกขาดที่ข้างในช่องหู ซึ่งจะทำให้หูของคุณมีความเสี่ยงเป็นพิเศษที่จะติดเชื้อ ใช้ปากคีบจับวัตถุแปลกปลอมและดึง ทำอย่างอ่อนโยนและช้าๆ เพื่อป้องกันไม่ให้วัตถุนั้นแตกก่อนจะคีบออกจากหู   อย่าใช้วิธีนี้เพื่อคีบเอาวัตถุแปลกปลอมออก หากมันอยู่ลึกเสียจนคุณไม่อาจมองเห็นส่วนปลายของปากคีบขณะที่พยายามจะคีบมันออก ขณะเดียวกัน อย่าพยายามใช้วิธีนี้หากบุคคลเป้าหมายอยู่ไม่นิ่ง ในกรณีเช่นนั้น จะดีกว่าที่คุณจะไปพบแพทย์ หากมีแมลงสักตัวหนึ่งในหูของคุณ มันอาจทำให้คุณไม่สบายใจอย่างมากเพราะบินไปรอบๆ และส่งเสียงหึ่งๆ  ยังเสี่ยงด้วยที่คุณจะถูกต่อย การทำให้แมลงตายอาจทำให้เอาแมลงออกจากหูได้ง่ายมากขึ้น  ห้ามลองนำแมลงออกจากหูโดยใช้นิ้วของคุณเพราะมันอาจจะต่อยได้ เอียงศีรษะของคุณไปด้านข้างเพื่อให้หูข้างที่ได้รับผลกระทบชี้ขึ้นไปบนเพดานหรือท้องฟ้า สำหรับผู้ใหญ่ ให้ดึงติ่งหูไปทางด้านหลังและขึ้นข้างบน  ส่วนสำหรับเด็ก ให้ดึงติ่งหูไปทางด้านหลังและลงด้านล่าง  น้ำมันแร่ น้ำมันมะกอก หรือเบบี้ ออยล์ ใช้ได้ดีที่สุด.ถ้าหากคุณมีน้ำมันแร่ จะเป็นทางเลือกที่ดีกว่าอย่างอื่น  ทำให้แน่ใจว่าน้ำมันอุ่น แต่อย่าต้มให้เดือดหรืออุ่นด้วยไมโครเวฟก่อนใช้หากไม่อยากให้หูของคุณถูกน้ำมันลวก ใช้เพียงหยดเล็กสักหยดหนึ่งก็พอ ใช้ปริมาณเท่ากับที่คุณใช้ยาหยอดหู  ตามหลักการนั้น แมลงจะจมน้ำหรือหายใจไม่ออกตายในน้ำมัน และลอยขึ้นมาที่ผิวหน้าของหู  คุณสมควรใช้เพียงน้ำมัน หากกำลังพยายามจะนำเอาแมลงออกจากหู หากมีอาการปวด เลือดออก หรือมีของเหลวใดๆ ออกจากหู มีความเป็นไปได้ว่าแก้วหูทะลุ  ซี่งในกรณีเหล่านี้  จะเป็นอันตรายหากใช้น้ำมัน จงอย่าใช้น้ำมันหากคุณมีอาการใดอาการหนึ่งดังที่ระบุ   ไปพบแพทย์หลังจากใช้วิธีนี้แล้ว เพื่อทำให้แน่ใจว่าทุกส่วนของแมลงได้ถูกนำออกจากหูของคุณหมดแล้ว จงบอกพวกเด็กๆ ให้เก็บวัตถุชิ้นเล็กๆ ให้อยู่ไกลจากหู ปาก และทวารอื่นๆ จงกำกับดูแลเด็กๆ อายุต่ำกว่าห้าขวบ เวลาที่เด็กๆ อยู่รอบๆ วัตถุขนาดเล็ก จงระมัดระวังเป็นพิเศษกับพวกแผ่นดิสก์และถ่านกระดุม จงเก็บพวกมันไว้ในที่ปลอดภัย พ้นมือพวกเด็กๆ เราไม่อาจรู้ได้เสมอไปว่าทำไมและอย่างไร ถึงได้มีบางสิ่งเข้ามาติดอยู่ในหูของเรา แต่วิธีบำบัดแตกต่างกันไป ขึ้นอยู่กับว่าวัตถุแปลกปลอมคืออะไร หากทำได้ จงแยกแยะว่าวัตถุดังกล่าวคืออะไร ก่อนจะตัดสินใจใดๆ เรื่องการดูแล  ส่วนใหญ่ของวัตถุแปลกปลอมที่เข้าไปติดอยู่ในหู เข้าไปด้วยความจงใจ ตามปกติมักเป็นฝีมือของเด็กเล็กๆ กับเด็กวัยหัดเดิน สิ่งเหล่านี้รวมทั้งวัตถุประเภทอาหาร กิ๊บติดผม ลูกปัด ของเล่นเล็กๆ ดินสอ และไม้พันสำลี หากคุณรู้ว่าลูกกำลังทำอะไรอยู่ก่อนจะเกิดอาการเจ็บหู คุณอาจระบุได้ถึงสิ่งที่ติดอยู่ในหูของลูกคุณ  ขี้หูสามารถสะสมอยู่ในช่องหูและแข็งตัว การสะสมของขี้หูอาจพัฒนามาจากการใช้ไม้สำลีมากเกินไป หรือใช้ในทางที่ผิดได้ด้วย อาการของการสะสมของขี้หู รวมทั้งการรู้สึกว่าหูตันหรือมีแรงกดที่หูข้างหนึ่ง ในบางครั้ง การสะสมของขี้หูแบบนี้อาจทำให้วิงเวียนศีรษะ และทำให้ความสามารถในการได้ยินลดลง  แมลงตัวหนึ่งอาจเป็นวัตถุแปลกปลอมในหูซึ่งน่าตกใจและน่ารำคาญใจเป็นพิเศษ แต่ก็ง่ายที่สุดที่จะตรวจพบ เสียงหึ่งๆ และการเคลื่อนไหวของแมลงสามารถได้ยินและรู้สึกได้ในหู แม้จะน่ารำคาญ แต่ส่วนใหญ่แล้ววัตถุแปลกปลอมในหูไม่ใช่เรื่องฉุกเฉินทางการแพทย์ หากคุณไม่สามารถเอาออกมาได้ด้วยตัวเอง ก็ทำได้หากจะไปพบแพทย์ในวันรุ่งขึ้น อย่างไรก็ตาม ในบางกรณีนั้น คุณอาจจำเป็นต้องไปแผนกฉุกเฉินในทันที เพื่อป้องกันไม่ให้เกิดอันตรายต่อร่างกายเพิ่มมากขึ้น  หากวัตถุที่อยู่ในหูเป็นสิ่งแหลมคม จงขอความช่วยเหลือทางการแพทย์ในทันทีเพราะอาจเกิดภาวะแทรกซ้อนได้อย่างรวดเร็ว  เด็กเล็กๆ มักใส่ถ่านกระดุมลงในหู ถ่านที่ว่านี้เป็นถ่านรูปกลมขนาดเล็กซึ่งมักอยู่ในนาฬิกาหรือของใช้ในครัวเรือนขนาดเล็ก หากมีถ่านกระดุมอยู่ในหู จงรีบขอรับความช่วยเหลือทางการแพทย์ ในทันทีสารเคมีที่อยู่ข้างในอาจรั่วไหลและสร้างความเสียหายร้ายแรงให้กับช่องหูได้  ขอความช่วยเหลือทางการแพทย์ฉุกเฉิน หากมีชิ้นส่วนอาหารหรือพืชเข้าไปติดอยู่ในหู เพราะสิ่งของเหล่านี้จะบวมพองเมื่อถูกความชื้น จึงมีความเป็นไปได้ที่จะสร้างความเสียหายให้กับหู หากคุณมีอาการต่างๆ  เช่น บวม มีไข้ มีของเหลวถูกขับออกมา เลือดออก สูญเสียการได้ยิน วิงเวียน หรือเจ็บปวดเพิ่มมากขึ้นอย่างรวดเร็ว จงไปพบแพทย์ในทันที มีบ่อยครั้งที่เรารู้สึกระคายเคืองจากวัตถุแปลกปลอมในหูเป็นอย่างมากเสียจนเรารีบร้อนทำบางอย่าง โดยไม่ได้พิจารณาถึงผลลัพธ์ที่จะตามมา หลายๆ ทางเลือกของการบำบัดด้วยตัวคุณเองซึ่งมีขายตามร้านขายยา มักเป็นโทษมากกว่าเป็นคุณ หากมีวัตถุแปลกปลอมในหูของคุณ.  อย่าใช้ไม้พันสำลีเพื่อนำเอาวัตถุแปลกปลอมออกจากหู ไม้พันสำลีมักเป็นสิ่งที่เราคว้ามาใช้รับมือกับปัญหาต่างๆ เกี่ยวกับหู แต่ใช้ไม่ได้ผลดีเวลาที่เราพยายามจะนำเอาวัตถุแปลกปลอมสักชิ้นหนึ่งออกมา อันที่จริง ยิ่งอาจดันให้วัตถุชิ้นนั้นเข้าไปในช่องหูลึกมากขึ้นด้วย  อย่าพยายามชะล้างหูด้วยตัวคุณเอง.ร้านขายยาและสถานที่ขายยาหลายแห่งขายชุดอุปกรณ์ล้างหู ในรูปแบบของถ้วยดูดหรือกระบอกฉีด อุปกรณ์ที่คุณทำด้วยตัวเองได้เหล่านี้ เป็นประโยชน์สำหรับใช้ดูแลหูตามปกติ หากมีบางสิ่งอยู่ในหู คุณไม่สมควรพยายามชะล้างหูโดยไม่มีความช่วยเหลือจากแพทย์ อย่าใช้ยาหยอดหูจนกว่าคุณจะรู้ว่า สิ่งที่กำลังทำให้หูของคุณรู้สึกไม่สบายคืออะไร วัตถุแปลกปลอมในหูอาจทำให้เกิดอาการที่คล้ายกับอาการป่วยอื่นๆ เกี่ยวกับหู ยาหยอดหูอาจทำให้ปัญหาเลวร้ายลงได้ โดยเฉพาะอย่างยิ่งหากวัตถุแปลกปลอมได้ทำให้แก้วหูทะลุ หากไม่มีวิธีใดเลยในวิธีแก้ปัญหาที่บ้านซึ่งได้แนะนำไปซึ่งใช้งานได้จริง มีความสำคัญที่คุณจะไปพบแพทย์ และขอความช่วยเหลือจากมืออาชีพ แต่ก่อนที่จะทำเช่นนั้น คุณจะต้องการเก็บรวบรวมข้อมูลที่จำเป็น หากผู้ป่วยเป็นเด็ก จงทำให้แน่ใจว่าได้ถามไถ่ถามรายละเอียดทั้งหมดของอาการก่อนไปพบแพทย์ เด็กอาจจะเต็มใจที่จะแบ่งปันรายละเอียดกับคุณ มากกว่ากับแพทย์  ที่สำคัญที่สุดคือ คุณสมควรแจ้งข้อมูลกับแพทย์ว่าสิ่งใดติดอยู่ในหู และอยู่มานานเท่าไรแล้ว จะช่วยให้แพทย์พอจะตระหนักได้บ้างว่าอาการน่าวิตกมากน้อยเพียงใด คุณจะต้องการบอกกับแพทย์ด้วยว่า หลังจากเกิดเหตุการณ์ในขั้นต้น ได้เกิดอะไรขึ้นบ้างในเวลาต่อมา ได้เกิดผลข้างเคียงใดๆ หรือไม่? คุณได้พยายามจะนำเอาวัตถุดังกล่าวออกหรือไม่? หากเป็นเช่นนั้น คุณทำอย่างไร และได้ผลเป็นอย่างไร? แพทย์อาจแนะนำให้ล้างช่องหูด้วยน้ำหรือน้ำเกลือ เพื่อนำเอาวัตถุแปลกปลอมออกไป นี่คือกระบวนการที่ค่อนข้างจะรวดเร็วและทำได้ง่าย  ตามปกติ จะใช้หลอดดูดยาบรรจุน้ำอุ่นสะอาด ฉีดพ่นเป็นฝอยเข้าไปในช่องหู  หากประสบความสำเร็จ วัตถุแปลกปลอมใดๆ จะถูกน้ำขับออกมาในระหว่างกระบวนการล้างหู  คุณไม่สมควรพยายามล้างช่องหูที่บ้าน  จงปล่อยให้เป็นหน้าที่ของมืออาชีพทางการแพทย์. แม้จะทำไม่สำเร็จในการใช้ปากคีบที่บ้าน แต่แพทย์ของคุณน่าจะมีอุปกรณ์ทางการแพทย์พิเศษที่มีประสิทธิภาพมากกว่า ที่จะนำเอาวัตถุแปลกปลอมออกจากหูคุณ  กล้องส่องตรวจหู (Otoscope) เป็นอุปกรณ์ทางการแพทย์ที่ใช้ส่องสว่างและสำรวจช่องหู โดยใช้ร่วมกันกับปากคีบทางการแพทย์ แพทย์สามารถจะตรวจสอบปากคีบที่อยู่ข้างในหูได้ง่ายมากขึ้น และหลีกเลี่ยงที่จะทำให้เกิดบาดเจ็บในโครงสร้างสำคัญๆ หรือโครงสร้างที่อ่อนไหว  ใช้ปากคีบชนิดพิเศษ ที่ออกแบบมาเป็นพิเศษเพื่อใช้กับหู หรือใช้คีมเพื่อค่อยๆ นำเอาวัตถุออกจากหูของคุณ  หากวัตถุเป็นโลหะ แพทย์ยังสามารถใช้อุปกรณ์ที่มีความยาว ซึ่งถูกทำให้เป็นแม่เหล็ก สิ่งนี้จะช่วยให้การดึงออกมา ทำได้ง่ายมากขึ้น แพทย์ของคุณจะถือสายหรือท่อสอดขนาดเล็กเข้าไปใกล้วัตถุแปลกปลอม หลังจากนั้น จึงใช้การดูดออกเพื่อค่อยๆ นำเอาวัตถุออกจากหูของคุณอย่างอ่อนโยน ตามปกติ จะใช้เครื่องดูดเพื่อย้ายวัตถุแข็งๆ อย่างกระดุมหรือลูกปัด มากกว่าวัตถุที่เป็นสารอินทรีย์ เช่น อาหาร หรือสิ่งมีชีวิตต่างๆ เช่น แมลง มักใช้กันเป็นปกติในกรณีที่เกี่ยวข้องกับเด็กอายุน้อย และเด็กวัยหัดเดิน เด็กๆ  มักจะดิ้นรนเพื่อให้ตัวเองได้อยู่อย่างสงบ และยังคงทำเช่นนั้นในระหว่างเทคนิคต่างๆข้างต้น  แพทย์มักแนะนำให้ใช้ยากล่อมประสาท เพื่อป้องกันไม่ให้เด็กขยับตัวซึ่งอาจส่งผลให้เกิดอุบัติเหตุ และอาการบาดเจ็บต่อโครงสร้างหูชั้นใน  หากแพทย์แจ้งว่ามีความเป็นไปได้ที่จะต้องใช้ยากล่อมประสาท จงหลีกเลี่ยงการกินอาหารหรือดื่มเครื่องดื่ม 8 ชั่วโมงก่อนไปพบแพทย์    ปฏิบัติตามคำแนะนำใดๆ ที่แพทย์ให้ไว้ก่อนที่คุณจะออกจากสถานพยาบาล แพทย์อาจต้องการให้คุณเฝ้าสังเกตพฤติกรรมของเด็กในกรณีที่เกิดภาวะแทรกซ้อน จงฟังอย่างระมัดระวัง และถามคำถามใดๆ ที่คุณอาจมี บางครั้งบางคราว แก้วหูอาจทะลุเพราะวัตถุแปลกปลอม หากแก้วหูของคุณทะลุ  แพทย์น่าจะแนะนำให้เข้ารับการรักษา  อาการป่วยที่เกิดจากแก้วหูทะลุ รวมทั้งมีอาการเจ็บ อึดอัด รู้สึกตีบตันที่ในหู วิงเวียน  และมีของเหลว หรือเลือดไหลออกมาจากหู  โดยทั่วไป อาการแก้วหูทะลุรักษาได้ด้วยตัวเองภายในสองเดือน  แต่แพทย์ของคุณอาจจะแนะนำให้กินยาปฏิชีวนะสักชุดหนึ่ง เพื่อป้องกันการติดเชื้อ แพทย์ยังอาจแนะนำคุณให้ดูแลหูให้สะอาดและแห้งในระหว่างที่แผลกำลังหาย หลังจากคุณได้พบกับแพทย์  แพทย์อาจแนะนำให้หลีกเลี่ยงการว่ายน้ำ หรือก้ามทำให้หูของคุณโดนน้ำ 7-10 วัน การทำเข่นนี้จะช่วยลดโอกาสที่คุณจะติดเชื้อ  อุดหูข้างที่ติดเชื้อของคุณด้วยปิโตรเลียม เจลลี่ กับสำลีเวลาคุณอาบน้ำฝักบัว หรืออาบน้ำ ตามปกติ แพทย์จะนัดให้คุณไปพบ เพี่อติดตามผลภายในหนึ่งสัปดาห์ เพื่อทำให้แน่ใจว่าหูของคุณกำลังฟื้นตัวอย่างเหมาะสม ไม่มีของเหลวไหลออกมา ไม่มีเลือดไหล หรืออาการเจ็บปวด
เขย่าให้มันร่วงออก. ดึงวัตถุแปลกปลอมออกโดยใช้ปากคีบ. หยอดน้ำมันเพื่อฆ่าแมลง. ป้องกันไม่ให้เกิดเหตุขึ้นอีกในอนาคต. แยกแยะว่าอะไรติดอยู่ในหู. ตัดสินใจว่าคุณสมควรขอความช่วยเหลือทางการแพทย์ในทันทีหรือไม่. รู้ว่าไม่สมควรทำอะไร. เตรียมพร้อมสำหรับการนัดพบแพทย์. จงดูว่าจำเป็นต้องล้างหูหรือไม่. จงอนุญาตให้แพทย์นำวัตถุออกโดยใช้ปากคีบที่ใช้ในทางการแพทย์. จงดูว่าแพทย์ต้องการจะใช้เครื่องดูดเพื่อนำเอาวัตถุออกไปหรือไม่. จงเตรียมพร้อมสำหรับการใช้ยากล่อมประสาท. ปฏิบัติตามคำแนะนำของแพทย์ในกรณีที่เกิดแก้วหูทะลุ. คุยกับแพทย์เรื่องรักษาตัว.
https://www.wikihow.com/Get-Something-out-of-Your-Ear https://www.wikihow.com/Get-Something-out-of-Your-Ear https://www.wikihow.com/Get-Something-out-of-Your-Ear
Trying At Home Methods Taking Preliminary Action Seeking Medical Care